cyanic-selkie/wikianc huggingface dataset:
Serhat
Elämä
Serhat syntyi 24. lokakuuta 1964 Istanbulissa, Turkissa. Hänen vanhempansa olivat kotoisin Trabzonista ja isä, İsmail Hakkı, toimi meriupseerina. Serhat kävi peruskoulun İcadiyessa, Üsküdarissa ja myöhemmin yläasteen Deutsche Schulessa Beyoğlussa, Istanbulissa. Hän valmistui Istanbulin yliopiston hammastieteen laitoksesta 1988. Vuonna 1990 hän suoritti kahden kuukauden varusmiespalveluksen Burdurissa.
FS Courbet (1911)
Palvelus
Alus palveli varasto- ja ilmatorjunta-aluksena Portsmouthissa, kunnes se riisuttiin aseista 31. maaliskuuta 1941. Alukselta poistettiin kattilat ja moottorit 1944, kun sen käyttöä aallonmurtajana Normandiassa suunniteltiin. Hylky romutettiin sodan jälkeen.
Alex Pastoor
Ura valmentajana
Tammikuussa 2015 Pastoor aloitti Sparta Rotterdamin päävalmentajana. Kausi päättyi Spartan osalta kahdeksanteen sijaan Eerste Divisiessä. Ensimmäisellä täydellä kaudellaan 2015/16 Pastoor luotsasi Spartan Eerste Divisien mestaruuteen ja seura nousi kuuden kauden jälkeen takaisin pääsarjaan. Kaudella 2016/17 Sparta säilytti sarjapaikkansa Eredivisiessä sijoituttuaan sijalle 15. Kaudella 2017/18 putoamiskamppailuun juuttunut Sparta erotti Pastoorin joulukuussa 2017, kun joukkue oli hävinnyt paikalliskamppailun Feyenoordille murskaavasti 7–0.
Hanna Meretoja
Tutkimus
Meretoja on päätoimittanut eri maiden ja kielialueiden nykykirjallisuuksia käsittelevän Café Voltaire -sarjan, joka on suunnattu paitsi tutkijoille ja opiskelijoille myös laajemmalle yleisölle. Sarjaan kytkeytyy Café Voltaire -kirjallisuusblogi.
Avanguardia Nazionale
AN jäi ilman johtoa ja hajosi tilapäisesti, kun Delle Chiaie 21. joulukuuta 1969 katsoi parhaaksi paeta Etelä-Amerikkaan, koska hänet oli kutsuttu kuultavaksi 12. joulukuuta tapahtuneen Piazza Fontanan pommi-iskun johdosta. Hänet pidätettiin vasta 23. maaliskuuta 1987 Caracasissa. Jo vuoden 1970 lopussa AN oli kuitenkin jälleen toimintakunnossa ja osallistui 7. joulukuuta Junio Valerio Borghesen johtamaan vallankaappausyritykseen. Tähän täysin epäonnistuneeseen operaatioon, joka tunnetaan nimellä ”Golpe Borghese”, osallistui useita uusfasistisia järjestöjä, Borghesen johtaman Fronte Nazionalen lisäksi AN, Ordine Nuovo ja Europa civiltà.
Koukkukolibrit
Koukkukolibrit (Eutoxeres) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.
Shawn Ashmore
Ashmoren tunnetuin rooli on luultavasti Jäämies elokuvassa X-Men ja sen jatko-osissa, X-Men 2 ja X-Men: Viimeinen kohtaaminen. Hänen muihin merkittäviin rooleihin kuuluu muun muassa Brad Rigby Cadet Kellyssa ja Jake Berenson Animorphs-televisiosarjassa. Shawn on myös vieraillut kahdessa jaksossa Smallville-nuorisosarjassa, mihin hänen kaksoisveljensä sai myöhemmin useamman tuotantokauden roolin Jimmy Olsenina. Hän on esiintynyt myös kauhuelokuvassa Frozen.
Evelin Samuel
Evelin Samuel (s. 13. toukokuuta 1975) on virolainen laulaja ja näyttelijä.
Totta
Totta on Riikka Pulkkisen vuonna 2010 ilmestynyt toinen romaani, joka oli ilmestymisvuonnaan Finlandia-palkintoehdokas.
Vini Dantas
Vini Dantas (s. 14. syyskuuta 1989 São Paulo) on brasilialainen jalkapalloilija. Hän on pelannut muun muassa Norjan, Suomen ja Pohjois-Amerikan sarjoissa.
Lucy Peng
Yhdysvaltalainen talousjulkaisu Forbes luokitteli Pengin vuoden 2017 maailman vaikutusvaltaisimpien naisten listallaan sijalle 34. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 18. sijalle (2017). Pengillä on alempi taloushallinnon korkeakoulututkinto (BBA, 1994) Zhejiang Gongshang -yliopistosta. Hän on naimisissa Alibaban perustajiin myös kuuluvan Tongyu Sunin kanssa. Valmistumisensa jälkeen ja ennen Alibaban perustamista Peng toimi viisi vuotta yliopisto-opettajana (Zhejiang University of Finance and Economics).
Olympia (laskettelurinne)
Olympia eli Störtloppet on laskettelurinne SkiStar Åren talviurheilukeskuksessa Åressa Ruotsissa.
Tohtori Kohtalo
Historia
Kohtalon torni (eng. Tower of Fate) (kutsutaan myös kohtalon linnoitukseksi) on maaginen asunto, joka on annettu Tohtori Kohtalon viitan kantajille. Torni toimii taikuuden ja todellisuuden yhteyspisteenä maan päällä. Siinä ei ole ovia tai ikkunoita, vaan sinne pääsee vain taikuudella. Tornin sisäpuoli näyttää kiertyneeltä portaikkojen ja käytävien sokkelolta, jossa fysiikan lait eivät päde. Tornin henkilökohtaisessa kirjastossa on suuri kokoelma arkaanisia tekstejä, mukaan lukien materiaalit, jotka on tallennettu Aleksandrian suuresta kirjastosta ennen sen polttamista. Lisäksi tornilla itsessään on mystinen puolustus, mukaan lukien suojelija Typhonin muodossa, kaaoksen herrana, joka oli tohtori kohtalon vihollinen ja suojeli myöhemmin tornia tunkeilijoilta.
Japa Mattila
Jari Johannes "Japa" Mattila on suomalainen graafikko ja kitaristi. Hän on suunnitellut levynkansia satoihin levyihin ja soittanut yhtyeissä Badding Rockers, Kulkukoirat ja Jani & Jetsetters.
FS L’Adroit (P725)
Valmistus
DCNS valmisti omarahoitteisen aluksen vuokraten sen ilman rahallista korvausta kolmeksi vuodeksi Ranskan laivastolle. Köli laskettiin 7. toukokuuta 2011. Runko valmistui 17. maaliskuuta 2011. Alus laskettiin vesille seuraavana päivänä. Valmistaja aloitti 27. heinäkuuta koeajot, joiden päätyttyä alus siirrettiin 5. syyskuuta merivoimille varustettavaksi. Ranskan laivasto vastaanotti aluksen 26. lokakuuta
Valle Ojaniemi
Ansioistaan Ojaniemi sai kotiseutuneuvoksen arvonimen ja useita muita tunnustuksia.
Gowind-luokka
Gowind-luokka on ranskalaisen DCNS:n suunnittelema ja vuonna 2006 esittelemä korvettiperhe, johon kuuluu neljä erikokoista alusta 85 metristä 102 metriin ja uppoumaltaan 1 000 tonnista aina 2 500 tonniin. Ne muodostavat 1 000 tonnin Sovereignty Enforcer -valvontakorvetti, 2 000-tonniset High Seas Master ja Deterrent Warrior Gowind sekä Multi-Mission Combatant Gowind.
Jari Aarnio
Jari Seppo Aarnio (s. 5. syyskuuta 1957 Helsinki ) on Helsingin huumepoliisin entinen päällikkö, joka on sittemmin tuomittu useista rikoksista. Hän oli tutkintavankeudessa marraskuusta 2013 marraskuuhun 2015 epäiltynä useista rikoksista, joista hänet tuomittiin kolmeksi vuodeksi vankeuteen vuosina 2015 ja 2016. Helsingin hovioikeus tuomitsi 27. kesäkuuta 2019 Aarnion 10 vuoden vankeuteen muun muassa useista törkeistä huumausainerikoksista ja törkeästä todistusaineiston vääristämisestä. Jari Aarnio tuomittiin 22. joulukuuta 2020 Helsingin käräjäoikeudessa ruotsinturkkilaisen Volkan Ünsalin murhasta elinkautiseen vankeuteen. Helsingin hovioikeus vapautti Aarnion murhasyytteistä 4. helmikuuta 2022.
Trevoc-jupakka
Hovioikeus kovensi syyskuussa 2016 tuomion kolmen vuoden ehdottomaksi vankeudeksi ja tuomitsi Aarnion myös menettämään sotilasarvonsa. Samalla Trevoc Oy:n toimitusjohtaja Pasi Patama tuomittiin vankeuteen kahdeksi vuodeksi ja Suojelupoliisin ylietsivänä toiminut Jouni Viitanen yhdeksi vuodeksi ja kuudeksi kuukaudeksi. Pataman ja Viitasen rikosnimikkeinä olivat törkeä lahjuksen antaminen, törkeä petos ja yllytys törkeään virka-aseman väärinkäyttämiseen. Aarnio, Patama ja Viitanen määrättiin kukin neljän vuoden liiketoimintakieltoon sekä maksamaan kymmenien tuhansien eurojen vahingonkorvaukset Helsingin poliisilaitokselle ja Suojelupoliisille. Trevoc Oy tuomittiin menettämään valtiolle rikoshyötynä runsaat 32 000 euroa.
Huumerikokset
Korkein oikeus hylkäsi joulukuussa 2019 Aarnion valituslupahakemuksen niin kutsutussa tynnyrijutussa, joten hovioikeuden tuomio jäi hänen osaltaan voimaan. Sen sijaan KKO otti rajoitetusti tutkittavakseen niin ikään tuomitun ”Savon naisen” ja syyttäjän valitukset. Jälkimmäinen koski Aarnion alaisena työskennelleen miehen rangaistusta ja viraltapanoa. ”Savon naisen” veli oli 1980-luvulla pyörittänyt suurta huumeiden salakuljetusorganisaatiota, ja oikeuden mukaan nainen oli välittänyt tietoja Jari Aarnion ja alankomaalaisten huumekauppiaiden välillä sekä järjestellyt hasiksen tuontia Suomeen. Käräjäoikeus tuomitsi ”Savon naisen” seitsemäksi vuodeksi vankeuteen törkeistä huumausainerikoksista. Aarnion entinen alainen puolestaan oli käyttänyt pakkokeinoja ja hankkinut eri rekistereistä tietoja Aarniolle perusteettomasti. Hänet tuomittiin käräjäoikeudessa kolmen vuoden ja kuuden kuukauden vankeuteen yhdeksästä virkarikoksesta, joista osa oli törkeitä.
Yhdyskuntaseuraamus
Yhdyskuntaseuraamus on rangaistusmuoto, jossa tuomittu henkilö suorittaa rangaistuksensa vapaudessa joutumatta vankilaan. Tällaiseen seuraamukseen sisältyy usein sekä tuomitun valvontaa että hänen sosiaalista tukemistaan ja siihen liittyy tavallisesti myös yksilöllisesti määrättyjä ehtoja. Yhdyskuntaseuraamuksella pyritään auttamaan tuomittua pysymään erossa rikollisesta elämäntavasta ja pitämään hänet yleisesti hyväksytyn toiminnan parissa. Suomessa yhdyskuntaseuraamuksia ovat tai niihin rinnastetaan
Rasvakeskustelu
thumb|Rasvakeskustelu on vaikuttanut erityisesti [[voin kulutukseen.]] Rasvakeskustelu (Suomessa usein nimellä rasvasota) on länsimaissa 1950-luvulla tai viimeistään 1970-luvulla alkanut ja edelleen jatkuva julkinen keskustelu ravintorasvojen terveysvaikutuksista. Keskustelua on käyty ensisijaisesti siitä, aiheuttavatko ravinnon tyydyttyneet rasvat sydän- ja verisuonisairauksia vai eivät. Keskusteluun voidaan katsoa kuuluvaksi mediassa aiheesta käytävät keskustelut ja väittelyt, aiheesta tehdyt kirjat, lehtiartikkelit ja televisio-ohjelmat, kansanterveysvalistus ja siihen liittyvät toimenpiteet, sekä asiaa käsittelevät internet-foorumit ja blogit.
Suomessa keskustelun ensimmäiset vaiheet käytiin Pohjois-Karjala-projektin seurauksena aloitetun ravitsemusvalistuksen tiimoilla 1970-luvulla, ja keskustelu käynnistyi uudelleen vuonna 2010 Ylen MOT:n Rasvainen kupla -ohjelman ja sitä seuranneen A-Talkin keskusteluohjelman Voita pöytään myötä.
Osapuolet Suomessa
Tyydyttyneiden rasvojen käytön vähentämistä ja rasvojen kokonaismäärän rajoittamista edustavat näkyvimmin suomalaiset viralliset ravitsemussuositukset, joista vastaa valtion ravitsemusneuvottelukunta ja joita edistää Terveyden ja hyvinvoinnin laitos. Näihin ravitsemussuosituksiin pohjautuvat muun muassa Suomen kouluruokailun ja terveydenhuollon ravitsemussuositukset. Esimerkiksi vuoden 2005 ravitsemussuosituksissa annettiin rasvalle enimmäismääräsuosituksia ja tyydyttyneen rasvan käyttöä neuvottiin rajoittamaan kymmeneen prosenttiin kokonaisenergiasta. Tyydyttyneiden rasvojen sijaan suositeltiin tyydyttymättömiä kasvirasvoja sisältäviä margariineja.
Urs Räber
Räber kilpaili maailmancup-tasolla vuosina 1979–1984. Hän voitti syöksylaskun maailmancupin kokonaiskilpailun kaudella 1983–1984 ja sijoittui viidenneksi 1982–1983. Maailmancupin yhteiskilpailussa hän oli seitsemäs kaudella 1983–1984. Hän voitti syöksylaskussa kaksi maailmancupin osakilpailua, oli kaksi kertaa toinen ja kaksi kertaa kolmas.
Tilusjärjestely
Tilusjärjestelyn tyypit
Tilusjärjestelyt voidaan jakaa kolmeen pääryhmään niiden tavoitteiden perusteella:
Rakennusmaan järjestelyt
Rakennusmaan järjestely on asemakaava-alueella suoritettava toimitus, jonka tavoitteena on edistää kaavan toteuttamista. Tavoitteena on uudistaa kiinteistörakenteeltaan pirstoutuneet maa-alueet rakentamiskelpoisiksi kiinteistöyksiköiksi niin, että ne niveltyvät tavalla tai toisella yhteen kohdealueen kaavoituksen kanssa.
Rasvakeskustelu
Rasvaparadigma kyseenalaistetaan 2010-luvulla
MOT-ohjelma käynnisti mediassa voimakkaan rasvakeskustelun. Ykkösen Aamu-TV kyseli, ovatko viralliset ravitsemussuositukset jo vanhentuneet, kun viimeaikaiset tutkimukset antavat syytä epäillä, että eläinperäiset rasvat eivät olisikaan niin vaarallisia kuin on ajateltu. Ylen A-Talk kutsui keskustelun osapuolet televisioon. Rasvakeskustelu kattoi pian koko median; Pohjois-Karjalan radiokin pakinoi rasvasodasta.
Osapuolten argumentteja
Ravitsemusasiantuntija Patrik Borg ei löytänyt vahvaa näyttöä voin yhteydestä sydän- ja sepelvaltimotauteihin vuonna 2012, mutta suositteli silti suosimaan kasviöljyjä. Borg esitti myös, että rasvan vähentämistä suositellut terveysvalistus oli mennyt liiallisuuksiin.
Lentosatama
Käyttö
Viron miehityksen jälkeen koko alue siirtyi Neuvostoliiton Itämeren laivaston käyttöön. Hangaareihin sijoitettiin laivaston rakennusyksikkö.
Entisöinti ja muuttaminen museoksi
Korjaustöihin osallistui puolentoista vuoden aikana keskimäärin sata henkilöä, ja töiden kustannukset nousivat lopulta noin kaksinkertaisiksi 13 miljoonaan euroon. Kunnostamisen rahoituksesta vastasi 70 prosentin osuudella Euroopan aluekehitysrahasto ja 30 prosentin osuudesta Viron valtio. Korjaustyöt valmistuivat lopulta lokakuussa 2011, ja merimuseo avasi ovensa seuraavan vuoden kesällä.
Afrikanpikkukalastaja
Afrikanpikkukalastaja (Ispidina picta) on kuningaskalastajiin kuuluva lintulaji. Lajia tavataan laajalta alueelta Afrikasta.
Tapio Heikkilä (biologi)
Tapio Heikkilä (s. 1958) on suomalainen biologi ja valokuvaaja. Hän on julkaissut useita tieto- ja valokuvateoksia, jotka käsittelevät suomalaista maisemaa. Heikkilä työskentelee ympäristöneuvoksena ympäristöministeriössä vastuualueenaan maisemansuojeluun ja -hoitoon liittyvät kysymykset ja on aiemmin toiminut myös tutkijana Taideteollisen korkeakoulun valokuvataiteen osastolla. Heikkilän valokuvataiteen alaan kuuluva väitöskirja ''Visuaalinen maisemaseuranta. Kulttuurimaiseman muutosten valokuvadokumentointia'' tarkastettiin taideteollisessa korkeakoulussa 28. syyskuuta 2007.
Sinkkuna suhteessa
Elokuva sai ensi-iltansa Yhdysvalloissa 31. tammikuuta 2014 ja Suomessa ensi-ilta oli 21. helmikuuta 2014.
Heinäkuun päivät
Ensimmäinen mielenosoitus
Kansannousu sai alkunsa anarkistien organisoimasta mielenosoituksesta, jota he suunnittelivat Pietarin pohjoispuolella Viipurin piirissä sijaitsevassa tsaarin entisen turvallisuuspäällikön Pjotr Durnovon huvilassa. Anarkistit olivat ottaneet sen kokouspaikakseen helmikuun vallankumouksen yhteydessä. Maa oli kevään ja kesän 1917 aikana ajautunut sisä- ja ulkopoliittiseen kriisiin, tavallisen kansan keskuudessa levisi erityisesti sodanvastaisuus, kun maa haluttiin irti ensimmäisestä maailmansodasta. Heinäkuun alussa käynnistynyt Itävalta-Unkarin vastainen hyökkäys oli lyhyessä ajassa vaatinut jo kymmenien tuhansien venäläissotilaiden hengen. Mielenosoitusta oli suunniteltu jo heinäkuun 10. päiväksi, mutta se toteutui lopulta vasta 16. heinäkuuta. Mielenosoituksen kutsuivat koolle 1. konekiväärirykmentin anarkistit, jotka saivat siihen liittymään tuhansia tehdastyöläisiä sekä sotilaita neljästä muusta armeijan yksiköstä. Hallituksenvastainen mielenosoitus järjestettiin, vaikka sen kielsivät sekä sosialistivallankumouksellinen puolue että sosiaalidemokraattinen työväenpuolue.
Etikka
thumb|Etikkatynnyreitä thumb|Suomalaista Pirkka-väkiviinaetikkaa.|alt=
Etikkaa tehdään istuttamalla alkoholiin sopiva bakteerikanta. Etikoituminen alkaa yleensä myös spontaanisti liian pitkäksi aikaa auki jätetyssä alkoholipullossa.
Janówin piirikunta
Janówin piirikunta on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 45 709. Siihen kuuluvat seitsemän kuntaa ovat Batorz, Chrzanów, Dzwola, Godziszów, Janów Lubelski, Modliborzyce ja Potok Wielki. vasen|pienoiskuva|220px|Piirikunnan väestöpyramidi 2014. Vuoden 2019 lopussa Janówin piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 17,2 prosenttia piirikunnan väestöstä, työikäiset 61 prosenttia ja eläkeikäiset 21,8 prosenttia väestön keski-iän ollessa 42,2 vuotta. Vuonna 2019 piirikunnassa syntyi 406 lasta. Janówin piirikunnan väkiluvun ennakoidaan pienenevän 35 085 asukkaaseen vuoteen 2050 mennessä.
Soukka
pienoiskuva|Talvinen ilmakuva Soukasta, lähiö kuvassa keskellä. pienoiskuva|Näkymä Kasavuorelta Soukan kerrostalolähiöön.
Kallioperä
Soukan kallioperä on osa svekofennistä vuorijonovyöhykettä, kuten koko Etelä-Suomi. Vuoret ovat kuluneet pois satoja miljoonia vuosia sitten ja jäljellä on vuoriston syvälle kuluneita juuriosia. Niiden vallitsevat kivet ovat punainen graniitti ja suonigneissi. Soukan gneissit ovat iältään noin 1880–1860 miljoonaa vuotta. Kaupunginosan kallioperän erikoisuutena on poimuttunut tumma juoni, joka on punaista graniittia nuorempaa. Sitä on havaittavissa muun muassa Ala-Soukassa kirjaston linja-autopysäkin kallioseinämässä. Soukasta löydettiin 1970-luvun alussa myös pieni malmiesiintymä, "Soukan malmi".
Soukassa on useita siirtolohkareita. Suuret rapakivigraniittilohkareet ovat kulkeutuneet jäävuorten mukana Kaakkois-Suomen rapakivigraniittialueilta. Luoteesta päin puolestaan on kulkeutunut lohkareita mannerjäätikön pohjassa.
Historia
Soukka on Espoon vanhinta aluetta. Vanhimmat löydetyt merkit asutuksesta Soukassa ovat varhaiselta rautakaudelta. Vanhan Soukan kylän alueelta on löytynyt pronssikauden hautaröykkiöitä.
Ring of Fire: The Best of Johnny Cash
Ring of Fire: The Best of Johnny Cash on Johnny Cashin kuudestoista albumi. Se julkaistiin elokuussa 1963. Nimestään huolimatta levy ei ole kokonaan kokoelmaley, sillä kaikkia kappaleita ei ollut julkaistu ennen.
Hangasjärvi (Ikaalinen)
Hangasjärvi on Pirkanmaalla Ikaalisissa Hangasjärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Hangasjärvi on osa Mylly-Kartun joen valuma-aluetta.
Hans Björklind
Björklindin puoliso oli taidemaalari Maire Könni-Björklind ja vanhemmat olivat verhoilija Johan Björklind ja Olga Nummelin.
Num3rot (4. tuotantokausi)
Robin Hood
Varas murtautuu yksityiseen pankkiin ja antaa saaliistaan saamansa rahat erilaisille hyväntekeväisyysjärjestöille Robin Hoodin tapaan. Amitan pelkää hänen isänsä reaktiota hänen seurustellessaan ei-intialaisen Charlie Eppesin kanssa.
Breaking Point
Reportteri kidnapataan ja Charlie joutuu kidnappaajien seuraavaksi kohteeksi tämän annettua haastattelun lehdistölle.
Monumentaalinen propaganda
thumb|upright|[[V. I. Lenin puhumassa Karl Marxin ja Friedrich Engelsin patsaalla Moskovassa 7.11.1918.]] thumb|Monumentaaliseen propagandaan kuului edellisen vallan valtiomiesten kuvien kaataminen. Kuvassa tuhotaan keisari [[Aleksanteri III (Venäjä)|Aleksanteri III:n patsas Moskovassa vuonna 1918.]] thumb|Eräs monumentaalisen propagandaohjelman ensimmäisiä monumentteja oli [[Robespierren patsas, joka paljastettiin Moskovassa 3.11.1918. Vandaalit tuhosivat betoniveistoksen räjäyttämällä pian paljastustilaisuuden jälkeen. ]] thumb|[[Troitski-silta Pietarissa Lokakuun vallankumouksen 10-vuotisjuhlassa, suunnittelijat O. Ljalin ja I. Fomin, 1927.]]
Monumentaalinen propaganda tai monumenttipropaganda oli V. I. Leninin Venäjän vallankumouksen alussa esittämä suunnitelma, jota alettiin toteuttaa Neuvosto-Venäjällä vuodesta 1918 alkaen. Siinä otettiin käyttöön visuaalinen monumenttitaide, vallankumoukselliset iskulauseet ja monumentaalinen kuvanveisto tärkeiksi vallankumouksellisten aatteiden ja kommunististen ihanteiden propagoijiksi. Suunnitelma loi kysynnän monumentaaliselle, valtion tilaamalle kuvanveistolle, joka loi perustan koko myöhemmälle Neuvostoliiton kuvanveiston koulukunnalle.
HMS Worcester (D96)
HMS Worcester (viirinumero D96) oli Britannian kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.
Palvelus
Alus oli kesäkuun korjattavana telakalla, jolloin sen viirinumero vaihdettiin I96:ksi. Heinäkuussa alus vapautui telakalta ja palasi laivueeseensa Harwichiin saattuetehtäviin ja Pohjanmeren meriliikenteen valvontaan. Alus oli elokuusta joulukuuhun suojaamassa Atlantin saattueita läntisen reitin alaisuudessa, mistä se palasi Harwichiin tammikuussa 1941 suojaamaan Pohjanmeren saattueita.
HMS Wivern
Palvelus
Alus suojasi 7. syyskuuta operaatio Rivalissa Wild Swanin kanssa risteilijöitä HMS Aurora ja Cardiff partiomatkalla Alankomaiden rannikolle. Operaatiosta vapauduttuaan alus siirrettiin läntisen reitin alaisuuteen Liverpooliin perustettuun 5. saattajaryhmään HMS Malcolmin, HMS Veteranin ja Wild Swanin kanssa suojaamaan Atlantin saattueita.
Lokakuussa alus siirrettiin Gibraltarille suojaamaan Pohjois-Afrikan maihinnousuun liittyviä saattueita. Pelastaessaan miinaan osuneen Kanadan laivaston korvetin HMCS Weyburnin eloonjääneitä 22. helmikuuta 1943 alus vaurioita pahoin räjähdyksessä joko osuessaan miinaan tai uppoavan aluksen syvyyspommien räjähtäessä. Pahoin vaurioitunut alus jouduttiin maaliskuussa hinaamaan Britteinsaarille korjattavaksi.
Salibandyn P21 SM-sarja
Runkosarja
Runkosarja pelataan kaksinkertaisena, eli ottelumäärä runkosarjassa on 22. Jos varsinainen peliaika päättyy tasan, pelataan viiden minuutin jatkoaika. Tarvittaessa jatkoajan jälkeen pelataan rangaistuslaukauskilpailu.
Baltic Connector
Baltic Connector Oy on Suomen valtion omistama erityistehtäväyhtiö, jonka tehtävänä on rakentaa Balticconnector-niminen kaasuputki yhteistyössä virolaisen Eleringin kanssa.
Hattrick
Historia
Hattrickin ensimmäinen ruotsinkielinen versio julkaistiin 30. elokuuta 1997. Ensimmäinen englanninkielinen versio julkaistiin vuonna 2000 ja samalla sarjaan lisättiin ensimmäiset Ruotsin ulkopuoliset pelisarjat. Suomeen Hattrick laajeni seuraavana vuonna.
Sarjajärjestelmä
Hattrick Masters on kansainvälinen cup, johon pääsevät pelaamaan jokaisen maan ylimmän sarjan voittaja sekä kansallisien cupien voittajat. Mikäli sama joukkue on voittanut molemmat, vain kyseinen joukkue pääsee maasta Mastersiin. Masters pelataan hieman tavallisista poikkeavilla säännöillä esimerkiksi joukkuehengen osalta.
Saavutukset
Pelissä on mahdollista kerätä eräänlaisia saavutuspisteitä. Saavutuksista ei ole minkäänlaista pelillistä hyötyä, mutta saavutetut saavutukset näkyvät jokaisen käyttäjän profiilissa.
To Whom It May Concern
To Whom It May Concern on Bee Gees -veljesyhtyeen studioalbumi vuodelta 1972. Sen tuottajana on yhtyeen lisäksi toiminut Robert Stigwood ja se on ilmestynyt LP-levynä Atco-levymerkillä.
Johan Risingh
Siirtokunnan kuvernöörinä
Risinhg sai lähtiessään Ruotsista Delawareen tarkat ohjeet siitä miten hänen tuli saattaa Uuden Ruotsin siirtokunta uuteen kukoistukseen. Kuvernööri Printzin alaisuudessa siirtokunta oli lyhyen menestyksen jälkeen kokenut monia vaikeuksia, joiden suurimpana syynä olivat olleet siirtolaisten vähyys ja kauppatavaran loppuminen. Risinghin lähtiessä Delawareen syksyllä 1653 purjealus Örnillä, matkusti laivalla lähes 300 siirtolaista ja 50 sotilasta. Kun alus toukokuussa saapui perille olivat sairauden vähentäneet siirtolaismäärää noin sadalla.
Italian ympäriajo 2015
Alberto Contador voitti kilpailun minuutin ja 53 sekunnin erolla Fabio Aruun, Mikel Landa sijoittui kolmanneksi. Giacomo Nizzolo voitti pistekilpailun, Giovanni Visconti mäkikirikilpailun, Fabio Aru nuorten kilpailun ja Astana Team molemmat joukkuekilpailut.
Osallistuneet joukkueet
Kilpailuun osallistui kaikkiaan 22 joukkuetta.
IMegaphone
iMegaphone on englantilaisen laulaja-lauluntekijä Imogen Heapin esikoisalbumi vuodelta 1998. Albumin nimi iMegaphone on anagrammi Imogen Heapin nimestä.
Mikronesian liittovaltion kongressi
Parlamentti valitsee keskuudestaan liittovaltion presidentin nelivuotiskaudelle. Kongressiedustajista neljä on senaattoreita, joita valitaan yksi jokaisesta osavaltiosta (ns. At-large), joiden toimikausi on neljä vuotta. Loput 10 edustajaa valitaan kahden vuoden välein pidettävissä vaaleissa. .
Steven King
Steven Andrew King (s. 22. heinäkuuta 1969 East Greenwich, Rhode Island, Yhdysvallat) on yhdysvaltalainen entinen jääkiekkoilija. Hän pelasi ammattilaistasolla vuosina 1991-2000.
Brittiläinen 1. panssaridivisioona
Toinen maailmansota
Italiassa se osallistui Gothic-linjan murtamiseen Corianossa. Yhtymä lakkautettiin 1. tammikuuta 1945 joukkojen kotiuttamisen alettua.
Kunsten
Aalborgin ensimmäinen taidemuseo valmistui 1890-luvulla. Vuonna 1957 järjestettiin arkkitehtuurikilpailu uudesta rakennuksesta, jonka voitti Alvar ja Elissa Aallon ja Jean-Jacques Baruëlin muodostama työryhmä. Vuonna 1967 nimeksi vaihdettiin laajemman rahoituspohjan saamiseksi Pohjois-Jyllannin taidemuseo. Rakennustyöt käynnistyivät vihdoin 1968, ja rakennus valmistui 1972. Vuonna 2008 nimeksi vaihdettiin KUNSTEN, ja vuodesta 2016 sen kirjoitustapa on ollut Kunsten.
Governia
Governia Oy on Suomen valtion omistama yhtiö, jota voidaan käyttää omistusten erityisjärjestelyihin. Valtio perusti Governian vuonna 2009 jatkamaan erityistehtäviä ja hallinnoimaan kiinteistöliiketoimintaa jakaessaan Solidiumin kahtia. Governia toimii valtioneuvoston kanslian omistajaohjauksessa. Yhtiöllä oli 25 työntekijää vuonna 2019.
Pohjanpunaherukka
Ulkonäkö ja koko
Pohjanpunaherukka kukkii touko–kesäkuussa. Kukinto on useista pienikehäisistä, säteittäisistä ja viisiteräisistä kukista koostuva kapea terttu. Vihertävien kukkien halkaisija on noin viisi millimetriä. Terälehdet ovat pieniä, kielimäisiä; terälehtiä pidempi verhiö on kellomainen tai ratasmainen. Kukassa on viisi hedettä ja kaksi yhdislehtistä emiä. Kukasta kypsyvä hedelmä on tavallisesti punainen, joskus kalpea pohjusmarja.
Kaliumbromidi
Käyttö
Valoherkkien filmien ja paperien valmistuksessa käytetään kaliumbromidiliuosta. Kaliumbromidi ja hopeanitraattiliuokset yhdistetään, jolloin saostuu hopeabromidia. Hopeabromidi hajoaa valon vaikutuksesta hopeaksi ja bromiksi ja tähän perustuu muun muassa valokuvafilmin valottuminen.
Trimetyyliamiini
Trimetyyliamiini kalassa
Elävä ja tuore kala sisältävät hyvin vähän trimetyyliamiinia. Kalan alkaessa mädäntyä bakteerit pelkistävät kalan sisältämän trimetyyliamiini-N-oksidin trimetyyliamiiniksi, joka aiheuttaa tyypillisen hajun. Kalan trimetyyliamiinipitoisuutta voidaan käyttää määritettäessä kalan tuoreutta.
Kalassa bakteerit voivat hajottaa trimetyyliamiinin entsymaattisesti dimetyyliamiiniksi ja formaldehydiksi.
Erkki Voipio
Voipio on tunnettu sähkötekniikkaa ja piiriteoriaa käsittelevistä oppikirjoistaan, jotka ovat olleet laajasti käytössä suomalaisissa tekniikan alan oppilaitoksissa.
Lasse Pöysti
Vivica & Lasse & Bisse
Lasse Pöystille myönnettiin ensimmäinen näyttämö­taiteen taiteilija­professuuri. Taiteen keskustoimikunta oli asettanut hänet nimitys­listan kärkeen, minkä Pöysti yllätyksekseen huomasi sanoma­lehdestä. Sittemmin Pöystin annettiin ymmärtää, että hänen tulisi luopua professuurista noin 30-vuotiaan ohjaajan Timo Bergholmin hyväksi. Pöysti arvosti Bergholmia mutta totesi omat ansionsa isommiksi kuin Bergholmin eikä antanut periksi. Professuuri kesti vuodet 1971–1974. Käytännössä se merkitsi runsaasti lisää työtä eri­laisissa komiteoissa ja johto­kunnissa. Taiteen keskus­toimi­kunnan sihteeri Risto Kivelä muisti painottaa Teatteri­komitea 72:n istunnossa Pöystille, että koko professuuri olisi nähtävä ennen kaikkea kunnian­osoituksena koko Lilla Teaternille.
GVK Coating Technology
Historiaa
Vuonna 1986 tehtaan johtajaksi tuli Ole Bergen, joka aikana tehtaan nimi vaihtui Geveko Oy:ksi. Samana vuonna maalitehtaan tontille rakennettiin ensimmäinen toimistorakennus.
1990-luvun alkupuolella lama verotti tehtaan toimintaa, mutta 2000-luvun alussa yrityksen myynti nousi noin 21 miljoonaan markkaan eli 3,5 miljoonaan euroon. Anssi Seppinen aloitti yhtiön toimitusjohtajana vuonna 2007.
Action (Lovexin kappale)
Yhtyeen laulaja Theonin mukaan ”Action” on viimeinen kappale, joka tehtiin yhtyeen neljännelle, 16. elokuuta 2013 julkaistulle State of Mind -albumille. Kappale sisältää albumin muista kappaleista poiketen myös vähän rappia ja sitä on verrattu Linkin Parkiin.
HMS Bävern (1921)
Palvelus
Alus poistettiin palveluksesta 6. lokakuuta 1944. Sen myöhempi kohtalo on tuntematon.
Vanha Laukaantie
Tien ylläpito oli alueen talonpoikien vastuulla. Siksi he eivät olleet kovin halukkaita tien parantamiseen tai leventämiseen. Vuonna 1738 pyrkivät Längelmäveden itäpuolen tievelvolliset vapautumaan tien leventämisestä kuuden kyynärän (6*60 cm) leveydestä 10 kyynärään. Maantie ei kuitenkaan ollut ainoa väylä, vaan vesireitit ja talvitiet olivat talonpojille tutumpia. Herrasväelle ja virkamiehille tiet olivat kuitenkin parempia, sillä niiden varrella oli saatavana majoitusta ja ruokailua. Virallisten teiden varsilla oli tätä varten kestikievariverkosto. Kievareita oli 20 kilometrin välein. Talonpojat olivat velvollisia tarjoamaan kyydin seuraavaan kestikievariin. Kievaritalot ja taipale- tai taival-nimet viittaavat nykyään entisajan tielinjaan ja sen kestikievareihin.
Fumihisa Yumoto
Yumoto aloitti kansainvälisen uransa Continental Cupissa vuonna 2002. Mäkihypyn maailmancupissa Yumoto teki ensiesiintymisensä vuotta myöhemmin. Yumotolla on yksi osakilpailuvoitto, jonka hän saavutti Italian Pragelatossa 14. joulukuuta 2008. Kyseisessä kilpailussa hypättiin vain yksi kierros.
Mausteneilikka
Ulkonäkö ja koko
thumb|vasen|Mausteneilikkapuu [[Pohjois-Sulawesissä.]] Mausteneilikka on pienehkö ainavihanta puu, joka kasvaa 8–30 metriä korkeaksi. Puu on muodoltaan pensasmainen, haarautuen usein läheltä tyveä. Lehdet ovat soikeat ja ehytlaitaiset. Lehtien alapinnalla on öljyrauhasia. Laji on yksikotinen, ja kukat ovat kaksineuvoisia. Pienet kukat sijaitsevat kukinnoissa versojen päädyissä. Hedelmä on pieni luumarja, jonka sisällä on yksi siemen.
DigiFinland
Historia
Sipilän hallituksen sote-uudistuksen kaaduttua, hallituksen perustamien valtionyhtiöiden toiminta arvioitiin uudelleen. Helmikuussa 2020 SoteDigi hankki liiketoimintakaupassa toisen uudistusta varten perustetun yhtiön, Vimanan, toiminnan.
Palvelut
DigiFinland kehittää ja tuottaa kansallisia digitaalisia palveluja sosiaali- ja terveydenhuollon, pelastustoimen ja muiden toimialojen tarpeisiin. Yhtiön visiona on, että Suomessa asuvat ihmiset saavat laadukkaita palveluita riippumatta heidän asuinpaikastaan tai sosioekonomisesta asemastaan. DigiFinlandin palveluja ovat esimerkiksi:
Omasuuntima
Omasuuntima on sosiaali- ja terveydenhuollon digipalvelu asiakkuuksien segmentointiin. Omasuuntima-palvelun käyttöönotto on mahdollista hyvinvointialueilla, Helsingin kaupungilla ja HUS:ssa.
Portulacineae
Tuntomerkit
Kladin ikä lienee noin 50 miljoonaa vuotta ja se on mahdollisesti syntynyt Etelä-Amerikassa.
Sankarikaupungin obeliski (Pietari)
thumb|100px|Sankarikaupungin obeliski
Helsingin Työväenyhdistys
Helsingin Työväenyhdistys (lyh. HTY) on vuonna 1883 perustettu Suomen ensimmäinen työväenyhdistys. Siihen kuuluu noin 50 jäsenjärjestöä, kuten ammattiosastoja, kuoroja, orkestereita sekä urheiluseuroja. Itse HTY:n tehtävänä on nykyään lähinnä ylläpitää Hakaniemen kaupunginosassa sijaitsevan Helsingin työväentalon eli Paasitornin toimintaa.
Troy Garton
Garton alkoi harrastaa nyrkkeilyä vuonna 2014, alun perin osallistuakseen työnantajansa Les Mills Gymin järjestämään hyväntekeväisyystapahtumaan. Vuonna 2016 hän alkoi osallistua amatöörinyrkkeilykilpailuihin ja vuonna 2017 hän voitti Uuden-Seelannin-mestaruuden kevytsarjassa eli alle 60-kiloisissa.
Andrée Jeglertz
Ura pelaajana
Jeglertz aloitti peliuransa malmölaisessa Husie IF:n juniorijoukkueessa, josta siirtyi 13-vuotiaana Malmö FF:n organisaatioon. Hän pelasi MFF:n paidassa kaikkiaan 25 pääsarjaottelua. 1993 hän siirtyi Umeå FC:hen. Hän pelasi seurassa neljä kautta kunnes siirtyi IFK Hässleholmiin 1997. Jegelrtz pelasi uransa lopulla myös Gimonäs SK:ssa ja toistamiseen Umeå FC:ssä kunnes siirtyi pelaajavalmentajaksi vuonna 2003.
Valvontarangaistus
Tilanne Suomessa
Jos tuomittu rikkoo velvollisuuksiaan valvontarangaistuksen aikana, Rikosseuraamuslaitos antaa hänelle kirjallisen varoituksen. Jos tuomittu ei aloita valvontarangaistusta, keskeyttää sen tai tekee rikoksen, josta seuraa sakkoa ankarampi rangaistus, tai rikkoo törkeästi velvollisuuksiaan, hänen asiansa siirretään tuomioistuimen ratkaistavaksi. Valvontarangaistuksen suorittaminen voidaan myös keskeyttää sairauden, tapaturman tai muun hyväksyttävän syyn perusteella. Keskeytyksen aikana myös rangaistusajan kuluminen keskeytyy. Tuomittu päästetään määrätyn ajan kuluttua ehdonalaiseen vapauteen ja hänellä alkaa koeaika, joka on jäljellä olevan valvontarangaistusajan pituinen. Oikeusministeriö on laatinut selvennetyn esittelyn valvontarangaistuksesta sivuilleen
Boghassa
Seudun tärkein elinkeino on karjanhoito. Kotieläimiä ovat vuohet, lampaat, kamelit ja aasit. Lisäksi harjoitetaan perinteisiä käsityöammatteja, puutarhaviljelyä ja pienimuotoista kaupankäyntiä. Nuoriso hakeutuu ansiotöihin Kidaliin ja Algeriaan.
Kesla
Historia
Vuonna 2007 Kesla osti MFG Components Oy:n Tohmajärveltä. MFG:stä tuli Keslan itsenäinen tytäryhtiö. Kesla Components fuusioitui MFG:hen vuonna 2008. Näin ollen MFG:llä on toimipisteet Tohmajärvellä ja Ilomantsissa.
Alexander Jaenisch
Jaenisch toimi kuvernementinsihteerinä vuodesta 1852, senaatin ylimääräisenä kamarikirjurina vuodesta 1857 ja Lappeen kihlakunnan henkikirjurina vuodesta 1859. Jaenischista tuli Suomen Pankin 3. kamreeri 1868 ja valtiokonttorin 2. kamreeri 1875. Hän toimi myös Wiborgs Tidning- ja Vikingen-lehtien avustajana.
Luettelo Kirjojen Suomi -projektin kirjoista
Tämä on luettelo Kirjojen Suomi -projektin kirjoista. Luettelo sisältää 101 Suomen itsenäisyyden ajan teosta, jotka on valittu osana Suomi 100 -hanketta. Kirjat valitsivat Yleisradion kirjallisuustoimittajat Seppo Puttonen ja Nadja Nowak.
Se toinen nainen
Se toinen nainen (The Other Woman) on vuonna 2014 ensi-iltansa saanut Nick Cassavetesin ohjaama romanttinen komediaelokuva. Se kertoo kolmesta naisesta, joilla toisistaan tietämättä on sama mies. Yhdelle naisista paljastuu, että hänen poikaystävällään onkin aviovaimo. Sitten käy ilmi, että kumpaakin petetään. Niin naiset liittoutuvat yhteen ja laativat pirullisen kostosuunnitelman. Elokuvan pääosissa ovat Cameron Diaz, Leslie Mann, Kate Upton, Nikolaj Coster-Waldau, Nicki Minaj, Taylor Kinney ja Don Johnson.
Juoni
Seuraavaksi nähdään hetki Markin ja hänen vaimonsa Kate Kingin (Leslie Mann) arkea. Aamutoimissa Kate toruu miestä tämän ruokavaliosta, koska hän luki jutun miehestä, jonka pää poksahti kun tämä söi sikaa; kana on terveellisempää! Ja niin Kate höpöttää ummet ja lammet kuinka pää todella voi poksahtaa, jos syö sikaa. Keittiössä Mark ottaa esiin nipun dokumentteja, jotka Katen pitäisi allekirjoittaa "niin kuin aina ennenkin". Kate vilkaisee papereita ja parahtaa turhautuneena, ettei ymmärrä papereista yhtään mitään. Mies vastaa ettei se haittaa, koska hän itse on ne kuitenkin lukenut, eli nimi alle vaan. Vaimo vaikeroi että tarvitsisi aivoterapiaa, koska ei tunnu tajuavan asioita enää. Mark naureskelee ja kysyy mitä se sellainen aivoterapia oikein on. Kate selittää taas vuolaasti ja mainitsee, että aivoterapiaan kuuluu muun muassa se, että nauttii gingko balboaa. Aviomies virnistelee ja korjaa, että "Se on muuten Gingko biloba eikä balboa, Balboa on Rocky!" "Siinäs näet, todella tarvitsen sitä aivoterapiaa!" Samassa pariskunnan jättimäinen koira pyyhältää keittiöön, ja Mark valittaa vaimolle että koira tarvitsee kuria — lapsia heillä ei ole.
La vendetta dei gladiatori
Juoni
Geiserikin johtamat barbaarit uhkaavat hyökätä Roomaan, mutta heikon keisari Valentinianus III:n sotapäällikkö Aetius onnistuu torjumaan heidät. Aetiuksen poika Fabius palaa Roomaan ja ryhtyy gladiaattoriystävineen taistelemaan keisarin petollisia neuvonantajia vastaan. Lopulta barbaarit lyövät Aetiuksen joukot ja ryöstävät Rooman, mutta Fabius pelastaa Valentinianuksen tyttären Priscillan Geiserikin pojan Wilfriedin kynsistä.
Tuotanto
La vendetta dei gladiatori on kuvattu Euroscope-laajakangastekniikalla Eastmancolor-väreissä Incir De Paolisin studiolla Roomassa. Se on tavanomainen vaatimattomasti toteutettu peplum-seikkailu, jonka juonella on hyvin vähän yhteistä historiallisten tapahtumien kanssa. Taistelukohtaukset on lainattu Lionello De Felicen Konstantinus Suuresta ja muista filmeistä.
Lammin taistelu
Taustaa
Valkoisten vallattua Tampereen 6. huhtikuuta, alkoi kymmeniä tuhansia punapakolaisia pyrkimään Länsi-Suomesta kohti itää. Heidän reittinsä kulki aluksi Hämeenlinnaan, josta pakolaiset jatkoivat Turengin ja Lammin kautta kohti Lahtea. Kun saksalaiset Hämeenlinnan valtausta edeltävänä päivänä 25. huhtikuuta miehittivät Turengin, kääntyi virta Hämeenlinnan pohjoispuolelle Hattulaan, josta pakolaiset nyt kiersivät Lammille Tuuloksen kautta. Samana päivänä käytiin myös Laitikkalan taistelu, joka avasi Lempäälän suunnasta tulleille pakolaisille reitin Lammille.
Taistelu
26. huhtikuuta tapahtuneen Hämeenlinnan valtauksen jälkeen saksalaisten oli tarkoitus turvata kaupunki ottamalla haltuunsa Tuuloksen ja Lammin välinen alue, sekä samalla katkaista punaisten pakoreitti. Seuraavana päivänä saksalaiset miehittivät punakaartilaisista tyhjentyneen Syrjäntaan kylän Tuuloksessa ja etenivät Hämeenlinnasta samana aamupäivänä myös Lammille, jossa oli Turengin suunnasta saapuneita pakolaisia, perääntyviä punakaartin osastoja sekä paikkakunnan oma punakaarti. Pakolaisten vetäytymistä suojanneet punaiset olivat linnoittautuneet noin kilometrin verran Lammin kirkonkylän eteläpuolella sijaitsevan Lemetinmäen rinteille rakennettuihin asemiin. Ne oli suunnattu pohjoisesta suuntautuvaa hyökkäystä silmällä pitäen, mutta saksalaiset hyökkäsivät punaisia vastaan etelästä käsin.
Kirkonkylän tuho
Palavia kekäleitä kulkeutui myös vielä kauemmas, jossa tuhoutuivat seurahuone, eläinlääkärin talo sekä useita pieniä mökkejä. Liekkeihin jäi myös yksi navetta, jossa olleet eläimet menehtyivät liekkeihin. Kirkonkylään ei jäänyt kuin muutama mies, eivätkä hekään pystyneet sammuttamaan tulipaloja, kun ainoaa paloruiskua säilytettiin kellotapulissa. Kylästä paenneet asukkaat näkivät valtavat lieskat, mutta eivät uskaltaneet lähteä sammutustöihin, luullessaan räjähteleviä ammuksia taistelun ääniksi. Lammin kirkonkylästä tuhoutui lopulta noin puolet. Saksalaisten vetäytymisen jälkeen valkoiset valtasivat paikkakunnan 1. toukokuuta.
Kosmos-Filmi
Historiaa
Kino Kosmoksen toiminta neuvostoelokuvan päänäyttämönä loppui vuoden 1988 lopussa, kun pitkään tappiollinen Kosmos-Filmi vuokrasi tilat Finnkinolle. Teatterisalien uusiksi nimiksi tulivat Presidentti 1 ja 2. Samalla 90 prosenttia Kosmos-Filmin noin kuudesta tuhannesta elokuvakopiosta siirrettiin Suomen elokuva-arkistoon. Samaan aikaan Sovexportfilm menetti monopoliasemansa neuvostoelokuvien välittäjänä, ja kauppaa alettiin käydä suoraan neuvostostudioiden (Mosfilm, Lenfilm ym.) ja eri maiden levitysyhtiöiden kesken.
Pohjois-Korea talviolympialaisissa 2018
Karsinta
Taitoluistelupari Ryom Tae-ok ja Kim Ju-sik sai olympiapaikan 29. syyskuuta 2017 CS Nebelhorn Trophy -kilpailussa Oberstdorfissa. He saivat odotetusti yhden viidestä jaossa olleesta paikasta. Olympiapaikan saamista pidettiin positiivisena asiana, sillä sen uskottiin lievittävän Pohjois-Korean kriisin synnyttämiä jännitteitä, joiden katsottiin uhkaavan kisoja.
Pirun kieli
Pirun kieli on erittäin uhanalainen ja sitä puhuu enää kymmenen ihmistä Seramin saaren länsiosissa, Indonesiassa.
Kaktiokasvit
Suvut
Kaktiokasvien suvut:
Toivo Keskinen
Keskinen perusti vuonna 1946 kiinteän kauppapaikan Tuuriin, josta se siirtyi nykyiselle paikalleen vuonna 1969. Vuonna 1976 hänen poikansa, Matti ja Mikko, ostivat hänen liikkeensä, jolloin yritys sai nimekseen Veljekset Keskinen Oy.
Harri Kivi
Näyttelyjä ja hankkeita
"Kuvataiteilija Harri Kivi on vaikuttanut taide-elämäämme piristävästi ja piikittävästi laajalla rintamalla ja pitkään. Hänen monet projektinsa, kuten Kauppala, Puska ja Myrsky, ovat monella tavalla olleet täyspainoista yhteisöllistä taidetta. Etenkin Myrsky-projektilla on ollut laajakantoisia nuorten sosiokulttuuriseen elämään ulottuvia positiivisia heijasteita."
Sakina Karchaoui
Nuoruusvuodet
Provencen alueella Salon-de-Provencessa syntynyt Karchaoui varttui läheisessä Miramasin kunnassa marokkolaisten vanhempien kasvattamana. Jalkapallon pelaamisen hän aloitti naapurustossa asuneiden poikien kanssa. Kahden paikallisseura US Miramasissa vietetyn vuoden jälkeen hän liittyi Montpellier’hen.
Abeïbaran piiri
Tärkein elinkeino on karjanhoito. Kotieläimiä ovat kamelit, lampaat ja vuohet. Karjan myynti suuntautuu etupäässä Algeriaan. Lisäksi harjoitetaan käsityöammatteja ja puutarhaviljelyä.
Newfoundland ja Labrador
Historia
L’Anse aux Meadowsin viikinkiasutus löydettiin uudelleen 1960-luvulla, ja 1970-luvulta alkaen se on ollut säännöllisesti arkeologisten kaivausten kohteena.
Liikenne
Newfoundlandin osuus Trans-Kanadan valtatiestä valmistui vuonna 1965.
Jouni Lompolo
Lompolo tunnettiin parhaiten Helsingin Sanomiin vuosina 1956–2001 nimimerkillä Origo kirjoittamistaan pakinoista, joissa hän taitavasti yhdisti nasevan älyllisyyden ja tunteellisen lapsenmielisyyden. Hänen pakinansa olivat luonteeltaan asiaproosamaisia, mutta loppujen lopuksi niitä lukiessaan törmäsi yllättäviinkin kärjistyksiin. Hän oli pakinan tyylimestari, sillä teksti oli kirjallisesti korkeatasoista ja sen kieli tarkkaa ja oivaltavaa. Lompolon huumorissa oli alakuloisuutta: “Kirjoitin pakinoita koko elämäni. Kaksi lukijaa soitti, päätoimittaja kutsui kerran puheilleen.” Origon nimellä hän julkaisi myös omaelämäkerrallisen teoksen Hunsvotin päiväkirja. Lompolo jäi eläkkeelle Helsingin Sanomista vuonna 2001.
FF Trixie
pienoiskuva|Trixie Plain FF Trixie on pääteviivallinen ja tasalevyinen, vanhan kirjoituskoneen kuluneiden kirjasinten jälkeä muistuttava kirjaintyyppi. Se on tunnetuin niin sanotuista kirjoituskonefonteista, rosoisista kirjaintyypeistä, jotka olivat muodissa 1990-luvun alkupuolella. Fonttivalmistaja FontFont julkaisi FF Trixien vuonna 1991. Alkuperäisessä Trixiessä oli viisi leikkausta: Light, Plain, Text, Extra ja Cameo. Uudistettu versio julkaistiin vuonna 2008, ja siinä on kolme leikkausta: Trixie, Trixie Rough ja Trixie HD.
Bilal Philips
Philips varttui Torontossa kristityssä kodissa. Hän kertoo kääntyneensä islaminuskoon vuonna 1972 petyttyään kristinuskoon. Hän opiskeli teologiaa Medinan yliopistossa, suoritti maisterin tutkinnon islamilaisessa teologiassa Riadin kuningas Saudin yliopistossa 1985 ja tohtorin tutkinnon Walesin yliopistossa 1994. Hänen väitöskirjansa käsittelee islamin eksorkistista perinnettä. Philips opetti kymmenen vuotta islamia ja arabian kieltä Dubain amerikkalaisessa yliopistossa. Hän on myöhemmin luennoinut ja opettanut Arabiemiirikunnissa, Dohassa Qatarissa, Sudanissa ja Chennaissa Intiassa.
Vuonna 2001 Philips perusti Islamic Online Universityn, joka tarjoaa ilmaista islamin opetusta internetin välityksellä. Hänen mukaansa opistolla on 150 000 oppilasta, joista 44 Suomessa. Philipsillä on myös oma ohjelma dubailaisella Peace TV -satelliittikanavalla.
Milstar
pienoiskuva|Taiteilijan näkemys kiertoradalla olevasta Milstar-satelliitista. Milstar on Yhdysvaltain ilmavoimien ylläpitämä sotilaallinen tietoliikennesatelliittien konstellaatio. Järjestämän tehtävänä on välittää Yhdysvaltain asevoimien tietoliikennettä suojatussa, häirintää kestävässä ja ydiniskusta selviytymiskykyisen maailmanlaajuisen satelliittijärjestelmän kautta. Konstellaation avaruusessa oleva osa koostuu viidestä geosynkronisella kiertoradalla kiertävästä satelliitista. Järjestelmää täydentää myöhemmin laukaistu Advanced EHF -konstellaatio, jonka satelliitit ovat taaksepäin yhteensopivia vanhempien Milstar-satelliittien kanssa.
Details (albumi)
Details on englantilaisen Frou Frou -duon ainoaksi jäänyt studioalbumi, joka julkaistiin 4. kesäkuuta 2002. Albumin ovat tuottaneet Frou Froun Imogen Heap ja Guy Sigsworth. Heap toimii albumilla myös laulajana. Albumin kappale Let Go on ollut mukana elokuvissa Garden State ja Holiday. Garden State -elokuvan soundtrack, jolta kappale löytyy, palkittiin Grammy-palkinnolla.
Näitä hetkiä varten
Albumin ensimmäinen single ”Minne mä meen” julkaistiin huhtikuussa 2019. Neljäs ja samalla viimeinen single albumilta oli kesäkuussa 2020 julkaistu ”Voimanainen”.
Matti Heikonen
Matti Heikonen (4. maaliskuuta 1937 Turku – 29. joulukuuta 2005 Espoo) oli suomalainen elintarviketieteilijä ja tekniikan tohtori, jonka ura Valion palveluksessa kesti 35 vuotta. Hän kehitti Valiolla muun muassa tavan käyttää juuston ja voin valmistuksessa syntyvä hera raaka-aineeksi. Lisäksi Heikonen toimi Valion Tutkimus- ja tuotekehityskeskuksen apulaisjohtajana ja Helsingin yliopiston elintarviketeknologian dosenttina.
Kaulukset
Kaulukset (Brachyscome) on asterikasvisuku (heimo Asteraceae), jonka paria lajia viljellään yksivuotisina koristekasveina. Suvussa on hieman alle sata lajia, joista valtaosa esiintyy luonnonvaraisina Australiassa.
Toivo Sarkama
Sarkama nousi kansalliselle huipputasolle 1930-luvun alussa. Vuonna 1931 hän pääsi ensimmäiselle kansainväliselle kilpailumatkalle Saksaan. Vuonna 1932 hän alitti 1 500 metrin juoksussa neljä minuuttia ja kesän 1940 loppuun mennessä neljän minuutin alituksia oli tullut jo lähes 60. Sarkaman olympiamahdollisuudet olivat lähimpänä vuoden 1936 Berliinin kisoihin, mutta heinäkuun 1936 olympiakarsinnoissa hän sijoittui vasta viidenneksi Ossi Teilerin voittaessa ja Höckertin, Hartikan ja Matilaisen seuratessa ennen Sarkamaa. Teileri, Hartikka ja Matilainen valittiin tällöin Suomen olympiaedustajaksi 1 500 metrille. Sarkama oli toki voittanut Matilaisen alkukesästä 1936 useamman kerran, mutta Sarkaman tappio olympiakarsinnassa oli ratkaiseva. Matilainen oli myös 3 000 estejuoksun olympiaedustajana ja luopui kisapaikalla 1 500 metrin olympiaedustuksestaan. Sarkama pääsi EM-kisaedustajaksi vuonna 1938 Pariisiin ja pääsikin loppukilpailuun sijoittuen viidenneksi. Maailmansodan aikana kilpailut vähenivät. Sodan päätyttyä Sarkama oli siirtynyt pitemmälle matkalle eli 5 000 metrille, jossa hän saavuttikin SM-hopeaa kesällä 1945. Sarkama kilpaili vielä 1940-luvun lopulle; erityisesti seuransa Helsingin Poliisi-Voimailijain viestijoukkueen edustajana.
Dioro
Dioro on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 60 kilometriä Ségousta maanteitse koilliseen. Kunnassa on 47 900 asukasta (vuonna 2009).
Luhun kieli
Luhu on eräs austronesialainen kieli. Sitä puhuu äidinkielenään noin 6 500 ihmistä (1983). Heistä suurin osa asuu Seramin, Boanon ja Kelangin saarilla, Indonesiassa.
Hanna Ongelin
Henkilöhistoria
Ongelinin kolmannen tuotannon haaran muodostivat novellikokoelmat ja kertomukset, joista ensimmäisen hän julkaisi jo vuonna 1874 ja viimeisen vuonna 1892, vuotta ennen kuolemaansa. Loppupään tuotanto ilmestyi Ongelinin omalla kustannuksellaan, kun teoksille ei löytynyt kustantajaa. Menekki oli heikko, vaikka Ongelin kierteli kauppaamassa kirjojaan Helsingissä ovelta ovelle. Hän kaupusteli niitä myös Tampereen ja Helsingin välillä kulkevassa junassa asuessaan Lempäälässä ystävänsä näyttelijä Selma Lundahlin luona. Vaikka Ongelinin näkö oli heikentynyt, se ei estänyt häntä kirjoittamasta miltei loppuun saakka.
Ongelinin kohtaloa on pidetty varsin traagisena. On esitetty arvailuja, että toisenlaisissa olosuhteissa hän olisi saattanut nousta suurten klassikkojen joukkoon. Ongelinista kirjoittanut Anne Martin jopa arvelee, että ”jos hän olisi ollut mieskirjailija, olisimme tutustuneet Ödets domin – – lyhennettyyn versioon jo koulussa osana suuren suomalaisen kirjallisuuden opetusprojektia” (s. 137). Niin tai näin, Hanna Ongelin on jäänyt tuotantonsa laajuudesta huolimatta yhdeksi useista unohduksiin jääneistä naiskirjailijoista, joita feministinen kirjallisuudentutkimus on nostanut viime vuosikymmeninä uudelleen esiin.
Zoran Lukić
Ura pelaajana
Lukić pelasi urallaan FK Sarajevossa Jugoslaviassa sekä itävaltalaisseuroissa VfB Admira Wackerissa ja Favoritner AC:ssä ennen tuloaan Ruotsiin 1989. Hän pelasi pienessä ruotsalaisseurassa Nykvarns IF:ssä.
Yleisurheilu kesäolympialaisissa 1952 – miesten 3 000 m estejuoksu
Helsingin olympiakisojen miesten 3 000 metrin estejuoksuun osallistui 35 urheilijaa edustaen 19 kansallisuutta. Kilpailupäivät olivat 23. ja 25. heinäkuuta.
Honkiperän Hautakankaan jätinkirkko
Sijainti
Jätinkirkko sijaitsee Kälviän Honkiperän asutuksesta pari kilometriä itäkoilliseen Vähäjoen ja Lehdonnevan välissä nevan eteläpuolella. Kohde sijaitsee matalahkon 25 x 200 metriä laajan mäen eteläosassa. Mäen kaakkoispuolelta sen ohittaa Honkiperältä tuleva metsäautotie, josta on matkaa jätinkirkolle 250 metriä. Metsäautotieltä kannattaa poiketa 300 metriä ennen Miekkavaaran muinaisrantojen aaltoilevaa maastoa.
Sally Conway
Britannian mestaruuden Conway on voittanut seitsemän kertaa.